**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. GRUODŽIO 22 D. SPRENDIMO NR. T2-304 „DĖL KLAIPĖDOS MIESTO SAVIVALDYBĖS BŪSTO IR PAGALBINIO ŪKIO PASKIRTIES PASTATŲ PARDAVIMO TVARKOS APRAŠO PATVIRTINIMO“ PAKEITIMO“ PROJEKTO**

1. **Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant pakeisti Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašą, patvirtintą Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“.

1. **Projekto rengimo priežastys ir kuo remiantis parengtas sprendimo projektas.**

Savivaldybės būsto ir ūkio paskirties pastatų pardavimo atvejus, jų vertės ir kainos nustatymą, sandorių sudarymą, atsiskaitymo ir lėšų panaudojimo tvarką reglamentuoja Lietuvos Respublikos paramos būstui įsigyti ar išsinuomoti įstatymas (toliau - Įstatymas) ir Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašas, patvirtintas Savivaldybės tarybos 2016 m. gruodžio 22 d. sprendimu Nr. T2-304 (toliau - Aprašas).

Vadovaujantis 2019 m. vasario 12 d. Lietuvos Respublikos paramos būstui įsigyti ar išsinuomoti įstatymo Nr. XII-1215 pakeitimo įstatymu Nr. XIII-1959, 2019 m. rugsėjo 1 dieną įsigalioja nauja Įstatymo redakcija, todėl atsirado būtinybė pakeisti Aprašą.

2019 m. rugsėjo 1 dieną, įsigaliojus Įstatymo naujai redakcijai pasikeitė 25 straipsnio 1 dalies nuostatų reglamentavimas.

 Įstatymo 25 straipsnio 1 dalyje nurodoma, kad Savivaldybei nuosavybės teise priklausantis būstas savivaldybės tarybos sprendimu parduodamas už rinkos vertę, apskaičiuotą pagal Lietuvos Respublikos turto ir verslo vertinimo pagrindų įstatymą, ją mažinant vadovaujantis pardavimo metu Lietuvos statistikos departamento apskaičiuotu gyvenamųjų pastatų statybos sąnaudų elementų kainų pokyčiu, lyginant su 1998 m. liepos 1 d. gyvenamųjų pastatų statybos sąnaudų elementų kainomis. Dėl šios priežasties reikalinga pakeisti Aprašo 1 priedo 1.2. papunktį, papildyti 1.3. papunkčiu ir pakeisti 2 punktą, įrašant paaiškinimus ir pakeitimus dėl taikomų koeficientų ir kainų indeksų, parduodamų būstų kainos apskaičiavimui.

Siūloma pakeisti Aprašo 1 priedo 1.2. papunktį,papildyti 1.3. papunkčiu ir pakeisti 2 punktą.

1. **Kokių rezultatų laukiama.**

Priėmus Aprašo pakeitimus bus sudaryta galimybė įgyvendinti Įstatymo 25 straipsnio 1 dalies nuostatas, reglamentuojančias Savivaldybės būsto pardavimą, bei vykdyti būstų pardavimo procedūras.

1. **Sprendimo projekto rengimo metu gauti specialistų vertinimai.**

Negauta.

1. **Išlaidų sąmatos, skaičiavimai, reikalingi pagrindimai ir paaiškinimai.**

 Nėra

1. **Lėšų poreikis sprendimo įgyvendinimui.**

 Sprendimui įgyvendinti lėšų nereikia.

 **7. Galimos teigiamos ar neigiamos sprendimo priėmimo pasekmės.**

 Įgyvendinant šį sprendimą neigiamų pasekmių nenumatoma, teigiamos pasekmės – sudaryta galimybė įgyvendinti Įstatymo 25 straipsnio 1 dalies nuostatas, reglamentuojančias Savivaldybės būstų pardavimą, bei vykdyti būsto pardavimo procedūras.

 **Teikiame svarstyti šį sprendimo projektą.**

 PRIDEDAMA. Projekto lyginamasis variantas – 1 lapas.

Turto skyriaus vedėjas Edvardas Simokaitis